GUVERNUL ROMÂNIEI

****

**HOTĂRÂRE**

 **privind înscrierea unui imobil situat în comuna Sânpetru, jud. Brașov în inventarul centralizat al bunurilor din domeniul public al statului, darea acestuia în administrarea Aeroclubului României,** **instituție publică ce funcționează în subordinea Ministerului Transporturilor și Infrastructurii, precum și modificarea Anexei nr. 16 la Hotărârea Guvernului nr. 1705/2006 pentru aprobarea inventarului centralizat al bunurilor din domeniul public al statului**

Având în vedere prevederile art. 2 alin. (1) şi (2) din Hotărârea Guvernului nr. 1.705/2006 pentru aprobarea inventarului centralizat al bunurilor din domeniul public al statului, cu modificările şi completările ulterioare,

    în temeiul art. 108 din Constituţia României, republicată, al art. 288 alin. (1), art. 293 alin. (5) şi al art. 299 din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare, precum şi al art. 867 alin. (1) din Legea nr. 287/2009 privind Codul civil, republicată, cu modificările şi completările ulterioare,

Guvernul României adoptă prezenta hotărâre.

 **Art. 1. -**   Se aprobă înscrierea în inventarul centralizat al bunurilor din domeniul public al statului a unui imobil situat în comuna Sânpetru, jud. Brașov, trecut în proprietatea publică a statului prin Hotărârea nr. 119 din 31.08.2023 a Consiliului Local al Comunei Sânpetru, jud. Brașov, având datele de identificare prevăzute în anexa care face parte integrantă din prezenta hotărâre, declararea ca bun de interes public naţional şi darea acestuia în administrarea Aeroclubului României, instituție publică ce funcționează în subordinea Ministerului Transporturilor și Infrastructurii.

   **Art. 2. -**   Imobilul prevăzut la art. 1 este destinat desfășurării activității Aeroclubului României - Aeroclubul Teritorial „Iosif Șilimon” Brașov.

   **Art. 3. -**   Predarea-preluarea imobilelor prevăzute la art. 1 se va face pe bază de protocol încheiat între părţile interesate, în termen de 30 de zile de la data intrării în vigoare a prezentei hotărâri.

   **Art. 4. -**   Ministerul Transporturilor şi Infrastructurii, împreună cu Ministerul Finanţelor, va opera modificările corespunzătoare în anexa nr. 16 la Hotărârea Guvernului nr. 1.705/2006 pentru aprobarea inventarului centralizat al bunurilor din domeniul public al statului, cu modificările şi completările ulterioare.

 **PRIM-MINISTRU**

 **ION-MARCEL CIOLACU**